ನ್ಯೂಯಾರ್ಕ್‌:ಟ್ರಾಫಿಕ್‌ ಕಿರಿಕಿರಿಯಿಂದ ವಾಹನ ಓಡಿಸುವುದೇ ಕಷ್ಟವಾಗಿರುವ ಈ ಕಾಲದಲ್ಲಿ ಆಕಾಶದಿಂದ ಹಾರಿ ಹೋಗುವ ಹಾಗಿದ್ದರೆ ಎಷ್ಟು ಚೆನ್ನ ಎಂದು ಅಂದುಕೊಳ್ಳುವವರೇ ಎಲ್ಲಾ. ಇದೀಗ ಅಂಥವರ ಕನಸು ನನಸಾಗಿದೆ. ಏಕೆಂದರೆ ಹಾರುವ ಬೈಕ್‌ ರೆಡಿಯಾಗಿದೆ.
ಇಲ್ಲಿಯವರೆಗೆ ಹಾಲಿವುಡ್ ಸಿನಿಮಾಗಳಲ್ಲಿ ಕಾಣಿಸಿಕೊಳ್ಳುತ್ತಿದ್ದ ಕಾಲ್ಪನಿಕ ಬೈಕ್‌ ನಿಜವಾಗಿಯೂ ವಾಸ್ತವಕ್ಕೆ ಬಂದಿದೆ. ಜೇಮ್ಸ್ ಬಾಂಡ್ ಸ್ಟೈಲಿನಲ್ಲಿ ಬೈಕ್ ಮೇಲೆ ಹತ್ತಿ ಹಾರಾಟ ಮಾಡಬಲ್ಲ ಕನಸು ನನಸಾಗಿದೆ.
ಅಂಥದ್ದೊಂದು ಬೈಕ್‌ ಅಮೆರಿಕದಲ್ಲಿ ತಯಾರಿಸಲಾಗಿದೆ. ಇದರ ಹೆಸರು ಜೆಟ್ಸನ್ ಒನ್. ಇಂಥದ್ದೊಂದು ಬೈಕ್‌ ವಿನ್ಯಾಸಗೊಳಿಸಿದವರು ಸ್ವೀಡಿಷ್-ಪೋಲಿಷ್ ಕಂಪನಿ ಜೆಟ್ಸನ್. ಸದ್ಯ ಇದು ವಿಶ್ವದ ಮೊದಲ ಹಾರುವ ಬೈಕ್‌ ಎಂದು ಪ್ರಸಿದ್ಧಿ ಪಡೆದಿದೆ. ಖಾಸಗಿ ಬಳಕೆ ಮಾತ್ರವಲ್ಲದೇ ಇದನ್ನು ವಾಣಿಜ್ಯ ಬಳಕೆಗೂ ಬಳಸಲು ಅನುಕೂಲ ಆಗುವಂತೆ ರಚನೆ ಮಾಡಲಾಗಿದೆ.
ಕಳೆದ ಅಕ್ಟೋಬರ್‌ನಲ್ಲಿಯೇ ಈ ಬೈಕ್‌ ಬಿಡುಗಡೆಯಾಗಿತ್ತು. ಇದೀಗ ಪೂರ್ಣಪ್ರಮಾಣದಲ್ಲಿ ಹಾರಾಟ ನಡೆಸುತ್ತಿದೆ. ಎರಡು ಗಂಟೆಗಳ ಬ್ಯಾಟರಿ ಚಾರ್ಜಿಂಗ್ ಸಮಯದೊಂದಿಗೆ 20 ನಿಮಿಷಗಳವರೆಗೆ ಹಾರುವ ಸಾಮರ್ಥ್ಯವನ್ನು ಇದು ಹೊಂದಿದೆ. ಇದಾಗಲೇ ಮಾರುಕಟ್ಟೆಗೂ ಬಿಡುಗಡೆಯಾಗಿದ್ದು. ಮುಂದಿನ ವರ್ಷದ ಆದೇಶಗಳನ್ನು ಈಗಾಗಲೇ ತೆಗೆದುಕೊಳ್ಳಲಾಗುತ್ತಿದೆ ಎಂದು ಕಂಪನಿ ಹೇಳಿದೆ.
ಬೈಕ್‌ ತೂಕ 86 ಕೆಜಿ ಇದೆ. ಇದು ಸಂಪೂರ್ಣ ಇಲೆಕ್ಟ್ರಿಕ್ ಚಾಲಿತವಾಗಿದೆ. ಪೈಲಟ್ ಪರವಾನಗಿಯ ಅಗತ್ಯವೂ ಇಲ್ಲ, 63 mph (ಅಂದಾಜು 101 kmh) ವೇಗದಲ್ಲಿ ಹಾರಬಲ್ಲದು. ಇದರ ಟೇಕ್ ಆಫ್ ಮಾಡಲು ಯಾವುದೇ ರನ್ ವೇ ಅಗತ್ಯವಿಲ್ಲ ಮತ್ತು ಎಲ್ಲಿ ಬೇಕಾದರೂ ಸುಲಭವಾಗಿ ಲ್ಯಾಂಡ್ ಮಾಡಬಹುದು ಎಂದು ಕಂಪನಿ ಹೇಳಿದೆ. ಇದನ್ನು ಜಾಯ್‌ಸ್ಟಿಕ್‌ನಿಂದ ನಿಯಂತ್ರಿಸಲಾಗುತ್ತದೆ. ಆದರೆ ನಗರಗಳಲ್ಲಿ ಹಾರಲು ಇನ್ನೂ ಅನುಮತಿ ನೀಡಿಲ್ಲ. ಇದನ್ನು ತೆರೆದ ಪ್ರದೇಶದಲ್ಲಿ ಮಾತ್ರ ಹಾರಿಸಬಹುದು. 2026 ರ ವೇಳೆಗೆ ಎರಡು ಆಸನಗಳ ಹಾರುವ ಕಾರನ್ನು ತಯಾರಿಸುವುದು ನಮ್ಮ ಮುಂದಿನ ಯೋಜನೆಯಾಗಿದೆ ಎಂದು ಕಂಪನಿ ಹೇಳಿದೆ.
ಅಂದಹಾಗೆ ಇದರ ಬೆಲೆ 68 ಸಾವಿರ ಪೌಂಡ್‌ಗಳು, ರೂಪಾಯಿ ಲೆಕ್ಕದಲ್ಲಿ ಹೇಳುವುದಾದರೆ ಸುಮಾರು 68.84 ಲಕ್ಷ ರೂಪಾಯಿಗಳು.
ಇಲ್ಲಿದೆ ನೋಡಿ ವಿಡಿಯೋ (ಕೃಪೆ: Independent TV)
ಹಿಜಾಬ್‌ ಧರಿಸಿ ಪೋರ್ನ್‌ ವಿಡಿಯೋ ಶೂಟಿಂಗ್‌: ನೀಲಿಚಿತ್ರ ತಾರೆಗೆ ತಾಲಿಬಾನಿಗಳಿಂದ ಕೊಲೆ ಬೆದರಿಕೆ

ಯಮುನೆಗೆ ಬಂದ ಪ್ರಿಯಾಂಕಾ: ವಿಶ್ರಮ್​ ಘಾಟ್​​ನಲ್ಲಿ ಮೊಳಗಿತು ವೇದ ಮಂತ್ರ, ನೆರವೇರಿತು ವಿಶೇಷ ಪೂಜೆ

ಬೆಂಗಳೂರು: ಬೆಳಗ್ಗಿನ ಉಪಹಾರ, ಮಧ್ಯಾಹ್ನದ ಊಟ, ರಾತ್ರಿ ಊಟ ಯಾವುದೇ ಸಮಯದಲ್ಲಿ ನೀವು ಸೇವಿಸುವ ಯಾವುದೇ…
ಮಕ್ಕಳು ತಿನ್ನುವ ಆಹಾರದಲ್ಲಿ ಹೆಚ್ಚಿನ ಕಾಳಜಿ ವಹಿಸಬೇಕು. ಮಕ್ಕಳ ಉತ್ತಮ ಆರೋಗ್ಯಕ್ಕಾಗಿ ಹಣ್ಣುಗಳನ್ನು ಹಾಲಿನಲ್ಲಿ ಬೆರೆಸಿ…
ಬೆಂಗಳೂರು: ಕೆಲವರು ತೂಕ ಇಳಿಸಿಕೊಳ್ಳಲು ಪ್ರಯತ್ನಿಸುತ್ತಾರೆ. ಆದರೆ, ಕೆಲವರು ಏನನ್ನೂ ಮಾಡದೆ ತೂಕವನ್ನು ಕಳೆದುಕೊಳ್ಳುತ್ತಾರೆ. ಇದಕ್ಕೆ…
Sign in to your account
Please enter an answer in digits:seventeen − nine =
Remember me
